Verdau
Verdau (vok. Werdau) – miestas rytų Vokietijoje, Saksonijoje, 8 km į vakarus nuo Cvikau, prie Plaisės upės. Yra istorinė turgaus aikštė, neorenesansinė rotušė, baroko, moderno architektūros statiniai. Veikia liuteronų Šv. Marijos, katalikų Šv. Bonifacijaus bažnyčios, krašto muziejus. Tekstilės, mašinų ir metalo apdirbimo (tekstilės prietaisų, vamzdžių, automobilių priekabų) pramonė.